NACRT ODLUKE

Na temelju članka 39. Statuta Grada Dubrovnika ("Službeni glasnik Grada Dubrovnika", broj 2/21), Gradsko vijeće Grada Dubrovnika na \_ sjednici, održanoj\_\_\_\_\_\_\_2023., donijelo je

**ODLUKU**

 **o sufinanciranju troškova medicinski pomognute oplodnje**

 Članak 1.

Ovom odlukom utvrđuju se uvjeti, visina i način ostvarivanja prava na sufinanciranje troškova medicinski pomognute oplodnje obiteljima koje osigurava Grad Dubrovnik.

 Članak 2.

Medicinski pomognuta oplodnja provodi se primjenom medicinskih postupaka koji su utvrđeni Zakonom o medicinski pomognutoj oplodnji (“Narodne novine“ br. 86/12).

Članak 3.

Troškovi medicinski pomognute oplodnje u smislu ove odluke smatraju se:

 - troškove usluga medicinski pomognute oplodnje sukladno cjeniku ovlaštene

 zdravstvene ustanove za provođenje postupaka medicinski pomognute oplodnje,

 - troškove pregleda liječnika specijalista ginekologije vezane uz postupak medicinski

 pomognute oplodnje,

 - troškove propisanih lijekova vezane uz postupak medicinski pomognute oplodnje,

* putni troškovi i troškovi smještaja povezani s postupkom

Članak 4.

Pravo na sufinanciranje troškova medicinski pomognute oplodnje u iznosu do 50 posto ukupnih troškova postupka, a najviše 1.600,00 € , može se priznati podnositelju zahtjeva koji je iscrpio sve prethodne mogućnosti koje su, sukladno zakonu kojim je uređeno pitanje medicinski pomognute oplodnje, ostvarive na teret Hrvatskog zavoda za zdravstveno osiguranje.

Pravo na sufinanciranje troškova medicinski pomognute oplodnje priznaje se i ženi nakon navršene 42. godine života, do 44. godine, ako nije ostvarila pravo na medicinski pomognutu oplodnju na teret Hrvatskog zavoda za zdravstveno osiguranje.

Članak 5.

Pravo na sufinanciranje troškova medicinski pomogute oplodnje iz članka 3. ove odluke imaju punoljetni i poslovno sposobni žena i muškarac koji su u braku, odnosno u izvanbračnoj zajednici.

Pravo na medicinski pomognutu oplodnju ima i punoljetna, poslovno sposobna žena koja ne živi u braku, izvanbračnoj ili istospolnoj zajednici, čije je dosadašnje liječenje neplodnosti ostalo bezuspješno ili bezizgledno te koja je s obzirom na životnu dob i opće zdravstveno stanje sposobna za roditeljsku skrb o djetetu.

 Potrebno je ispunjavati slijedeće uvjete:

* da su državljani Republike Hrvatske
* da podnositelj zahtjeva ima neprekidno prijavljeno prebivalište u Gradu Dubrovniku

najmanje tri godine neposredno prije podnošenja zahtjeva, a bračni ili izvanbračni partner u trenutku podnošenja zahtjeva

* da je postupak medicinski pomognute oplodnje proveden u ovlaštenoj zdravstvenoj ustanovi u Republici Hrvatskoj.

Članak 6.

Pravo na sufinanciranje troškova medicinski pomognute oplodnje moguće je ostvariti najviše za dva pokušaja započeta u istoj kalendarskoj godini.

Članak 7.

Pravo na sufinanciranje troškova medicinski pomognute oplodnje nastalih u tekućoj.godini odobrava se na temelju podnesenog urednog zahtjeva.Zahtjevu se obavezno prilažu medicinska dokumentacija i dokazi o troškovima vezanim uz postupak provedene medicinski pomognute oplodnje izdani od ovlaštene zdravstvene ustanove, liječnika specijalista ginekologa i ljekarne.

Članak 8.

Zahtjevi za sufinanciranje troškova medicinski pomognute oplodnje podnose se Upravnom odjelu za obrazovanje, šport, socijalnu skrb i civilno društvo Grada Dubrovnika na propisanom obrascu.

Članak 9.

Ova odluka stupa na snagu osmog dana od dana objave u "Službenom glasniku Grada Dubrovnika".

 PREDSJEDNIK GRADSKOG VIJEĆA